ORDE do 7 de decembro de 2005 pola que se aproba definitivamente o Plan Xeral de Ordenación Municipal do Concello do Incio (Lugo).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 21/12/2005

O concello do Incio presentou o Plan Xeral de Ordenación Municipal para a súa aprobación defi
nitiva, de conformidade co disposto no artigo 85.5º da Lei 9/2002, do 30 de decembro, de ordenación urbanística e protección do medio rural de Galicia.
Da tramitación deste Plan Xeral de Ordenación Municipal cómpre destacar o seguinte:
1. O 18 de maio de 2004 esta consellería emitiu informe previo á aprobación inicial, conforme o disposto no artigo 85.1º da Lei 9/2002.
2. O concello aprobou inicialmente o plan o 14 de outubro de 2004, someteuno a información pública por medio de anuncios que foron publicados nos diarios El Progreso (21-10-2004 e 22-10-2004) e El Correo Gallego (20-10-2004 e 21-10-2004) e no Diario Oficial de Galicia (29-10-2004), e simultaneamente deulles audiencia aos concellos limítrofes (A Pobra de Brollón, Sarria, Bóveda, Samos, Paradela, Folgoso do Courel) e solicitou informes da Confederación Hidrográfica do Norte, da Consellería de Cultura, Comunicación Social e Turismo, da Deputación Provincial de Lugo, de Renfe, do Ministerio de Fomento (Demarcación de Estradas de Galicia), da Consellería de Política Territorial, Obras Públicas e Vivenda (Dirección Xeral de Obras Públicas) e da Consellería de Medio Ambiente.
3. No expediente administrativo constan os seguintes informes de carácter sectorial:
a) En materia de patrimonio cultural: despois dun informe da Comisión Territorial de Patrimonio Histórico do 25-11-2004 no que se impoñían correccións, o delegado provincial da Consellería de Cultura, Comunicación Social e Turismo emitiu informe favorable o 10-6-2005.
b) Da Deputación Provincial de Lugo, do 30-3-2005.
c) De Renfe, do 8-11-2004.
d) Da Dirección Xeral de Obras Públicas desta consellería, do 20-6-2005.
e) Da Dirección Xeral de Conservación da Natureza, da Consellería de Medio Ambiente, do 22-2-2005.
4. No expediente constan, así mesmo, informes do arquitecto técnico municipal e do secretario do concello.
5. O concello aprobou provisionalmente o plan xeral o 16-6-2005.
6. Con data do 16-9-2005, a conselleira de Política Territorial, Obras Públicas e Transportes resolveu non aprobar o Plan Xeral de Ordenación Municipal, conforme o artigo 85.5º b) da Lei 9/2002, impoñendo ao concello a obriga de emendar as deficiencias que lle foron expresadas na propia resolución.
7. O concello elaborou un novo documento de plan xeral, que foi obxecto de informe do secretario municipal de data 28-9-2005, e aprobado polo Pleno Municipal o 3-10-2005. O concello remite para a súa aprobación definitiva, con data do 4-10-2005, o novo documento do Plan Xeral de Ordenación
Municipal, identificado cunha dilixencia na que se fai constar que foi aprobado polo concello o 3-10-2005.
A Dirección Xeral de Urbanismo elaborou un informe-proposta, con data do 5-12-2005, no que se expresa que o plan xeral aprobado polo concello o 3/10/2005 introduce todas as correccións que se expresaron na resolución da conselleira de Política Territorial, Obras Públicas e Transportes do 16-9-2005.
De conformidade co disposto polo artigo 89.1º da Lei 9/2002, a competencia para a aprobación definitiva dos plans xerais de ordenación municipal correspóndelle á conselleira competente en materia de urbanismo e ordenación do territorio.
Visto canto antecede, ao abeiro do disposto no artigo 85.5º a) da Lei 9/2002, do 30 de decembro, de ordenación urbanística e protección do medio rural de Galicia, e logo de ver a proposta do director xeral de Urbanismo do 5-12-2005,
RESOLVO:
Primeiro.-Aprobar definitivamente o Plan Xeral de Ordenación Municipal do Concello do Incio.
Segundo.-De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar a normativa e ordenanzas do plan aprobado definitivamente no BOP.
Terceiro.-Contra esta orde, que pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdicón contencioso-administrativa.
Santiago de Compostela, 7 de decembro de 2005.
María José Caride Estévez
Conselleira de Política Territorial, Obras
Públicas e Transportes